ISANDA LAUAS
Tere tulemast saatesse!
Mina olen Martti Ojares
ja mu tänane külaline on Tomi Kuosmanen.
Tere tulemast Tomi!
Suurimad tänud kutsumast! Rõõm olla siin.
Täna teeme koos sinuga juba teist saadet.
Esimeses saates rääkisime rohkem sisserände operatsioonist,
mis toimus 2015. aastal.
Siis tuli üsna lühikese aja jooksul Soome
umbes 32 000 pagulast.
Nüüd, teises saates,
võiksid rääkida sellest koolituslaevast,
kus said teatud koolitust, mis viis sind ka teiste asjade juurde.
Siis läheme Nepali, kus olid koos perega 11 aastat.
See on pikk aeg
ja selle maa kohta teatakse Soomes suht vähe.
Aga räägime alguses su tööst laeval ja su sealsetest kogemustest.
Sain juba noorena kutse Jumala tööle.
Mul läks koolis halvasti ja ma jätsin õppimise sinnapaika.
Ma ei saanud hakkama. Eriti keeltes.
Ma ei tahtnud üldse midagi õppida.
Kui hakkasin koos Jumalaga elama,
siis tundsin, et Jumal kutsub mind misjonitööle.
15-16-aastasena sain Jumalalt üsna selge sõnumi - Nepal!
Ma ei teadnud Nepalist mitte midagi. Kuulsin sellest esimest korda.
Käisin raamatukogus ja uurisin kirjandust,
mis ja kus on Nepal.
Püüdsin saada mingitki teavet selle maa kohta.
Sain teada, et Nepal on väike maa Lõuna-Aasias.
Seal kiusatakse kristlasi taga ja nad heidetakse vangi.
Hakkasin selle maa pärast palvetama.
Samas teadsin, et misjonitööle ei saa otse nullist minna.
Käisin ka piiblikoolis.
Seejärel avas Jumal mulle täisajaga töö ühes nelipühi koguduses
kus tegin noortetööd.
Aga inglise keel - see vaevas mind, sest ma polnud seda õppinud.
Aga misjonitöö jaoks oli vaja inglise keelt.
Nii tõstis Jumal mu mõtteisse ja silme ette
misjonilaevad Doulos ja Logos.
Ühtpidi oli see seotud misjonitööga,
kuna need laevad seilasid üle maailma,
et viia edasi evangeeliumi.
Samas oli see mulle võimalus inglise keele õppimiseks.
Mõte koolipingis istumisest ja tuupimisest ei tulnud mõttessegi,
mistõttu otsustasin hoopis tundmatus kohas vette hüpata -
"Sinna ma lähen!"
Lapua ja Ylistaro nelipühi kogudused toetasid mind selles,
nii et olin seal laeval 1,5 aastat.
Alguses seilasime Aafrikas, siis Aasias.
Ühtlasi õppisin ka inglise keelt
ja pidin juba 5 kuu pärast inglise keeles jutlustama.
See jäi mulle kiiresti külge ja oli see põhjus, miks sinna läksin.
Samas mõistsin,
et Jumalal on minu jaoks midagi enamat plaanis.
On üks misjoniorganisatsioon - Operatsioon Mobilisatsioon,
mille põhirõhk on jüngrite tegemisel.
Ja kuigi olin juba väikesest peale olnud kogudustes ja saanud usklikuks
ning see kõik oli mulle tuttav,
siis ma ei mõistnud paarikümne aastasena,
et see on isiklik asi olla Jeesuse jünger - Tema järgija.
Olin sinnamaani olnud koguduse järgija
ja tegin kõike, mida kogudus tahtis.
Nii oli kogudusest saanud mulle kui ebajumal.
Aga see aeg laeval muutis totaalselt mu mõttemaailma
ja võiks öelda, et kogesin seal vaimulikku uuestisündi.
Mõistsin, mida tähendab Jeesuse järgimine
ja hakkasin Teda järgima.
Meid oli laeval üle 300 noore üle 50'lt maalt.
Meil oli ühiskristlik tegevus ja me tegime koos tööd.
Teine asi, mille ära õppisin, oli raamatute tähendus.
Operatsioon Mobilisatsioon on suur kirjanduse levitaja
ja seal avanes mu jaoks raamatute maailm -
tõsiasi, kui tähtis on lugeda vaimulikke raamatuid
ja kui tähtis on neid ka levitada.
Sellest peale olen palju raamatutele pühendunud.
Teen selle nimel ka täna, pastorina, palju tööd,
soovides, et mu koguduse liikmed loeks palju raamatuid
ja ma ise teen seda sama.
Arendan mitmetes kohtades Soomes ka raamatulist tegevust.
Ma usun kirjandusse ja kirjanduslikku tegevusse.
Need olidki seal laeval need olulisemad asajad,
et õppisin ära inglise keele
ja õppisin tundma Jumala plaane vaimulikes asjades.
Seejärel tundsin, et olen valmis Nepali minema.
Lapua nelipühi kogudus toetas mind,
otsustades saata mind 1,5 aasta pärast Nepali.
Sinnnani töötasin veel noortetöös.
Lendasin Katmandusse 1998. aastal, teadmata midagi.
Mul oli ainult üheotsa pilet.
- Läksid sinna üksi?
Jah, üksi. Abiellusin alles paar aastat hiljem.
Mäletan, kui maandusin Katmandu orgu.
Nähes neid Himaalaja mägede külasid küsisin palves:
"Jumal, kas saadad mind sellesse või tollesse külla?"
Ma ei teadnud, miks sinna lähen.
Mäletan, kuidas sain enne minekut ühelt pastorilt prohveteeringu,
mis kinnitas seda,
et saan alles seal koha peal olles kõik tööülesanded
ja täpselt nii ka läks.
Olin seal paar aastat poissmehena ja seejärel abiellusin.
Edasi olin seal koos perega.
Statistika ütleb,
et 2000'ndatel Nepalis toimunud vaimulik ärkamine oli maailma suurim.
Kuidas see tekkis? - See tekkis vanglates.
See tekkis kristlaste tagakiusu keskel.
Nepali kogudus sündis tagakiusu keskel.
1990'ndate keskel hakkas tulema rohkem vabadust.
Tekkis mingi demokraatlik mudel ja usklikke ei kiusatud enam taga.
Samas kogudus oli hästi väike.
Väikesed grupid kogunesid rasketes oludes.
1998. aastal, kui sinna läksin,
olid seal juba mõned kogudused olemas,
aga nepallaste endi sõnul sai otsustavaks
tol ajal Nepalis toimunud võimas Püha Vaimu väljavalamine.
Meil Soomes on selline nelipühi ja Vaimu väljavalamise mõtteviis
olnud umbes 100 aastat.
Nepalis olid konkreetsed kogudused, kes täitusid täielikult Püha Vaimuga.
Sellest see kuidagi algaski.
Meie parimatel aastatel, kui seal töötasime,
lõi nelipühiorganisatsioon Assemblies of God aastaga
100 uut kogudust.
Ehk igal nädalal 2 uut kogudust.
Seda maal, kus varem oli väga vähe kristlust,
aga kus täna on u 2 miljonit kristlast.
Kuidas ühiskond sellele reageeris?
See oli vabam aeg.
Ühiskonnas oli nagunii murranguline muutuste aeg
ja tagakiusu polnud.
Kristlastel lasti vabalt tegutseda.
See oli hea aeg, aga siis tuli seal kodusõda.
Maoistid haarasid relvad ja hakkasid sõdima.
Palju verd voolas seal.
Suurem tähelepanu oli kodusõja peal, mis tõi kaasa palju väljakutseid.
Samas rõõmustav muutus oli näiteks see,
kui 25. detsember - jõulupäev, kuulutati rahva jaoks vabaks päevaks.
Kogu rahvas sai jõuluks vaba päeva.
Kõik riigi peamised telekanalid näitasid koguduste teenistusi.
Pastorid rääkisid, mis need jõulud on.
See oli suur ühiskondlik muutus.
Nii et kristlaste kohalolu ja abi on seal olnud väga tähtsad
ja kristlased tõusid seal heasse valgusesse.
Nepalis on käinud palju soomlasi, täitmas erinevaid ülesandeid.
Näiteks on käidud seal ehitamas.
Nii et seal on palju gruppe käinud. - On tõesti.
Tahan Soome puhul tõsta olulise asjana esile
Piibli tõlkimise tööd.
Tunnen paljusid,
kes on ohverdanud oma elud selleks, et minna sinna
ja valida Jumala abiga endale mõne rahva.
Nepalis on esindatud üle 130-140 erineva keele.
Nad valisid ühe keele - mõne hõimu keele
ja tõlkisid Uue Testamendi sellesse keelde.
Nii toimusid neis piirkondades suured ärkamised.
See on üks oluline lugu, kus Soome misjonärid on osalenud.
Kui palju elanikke on Nepalis?
Vist 24-25 miljonit. Katmandus on 2 miljonit.
Päris palju. - On.
Seal on peale kristluse teisigi religioone.
Milline on peamine neist?
Peamine religioon on hinduism.
Nepal oli pikka aega hinduismi kuningriik,
kuni kuningas kõrvaldati võimult.
Hinduism on peamine religioon. Ka budism on seal tugev.
Muideks Buddha sünnikoht ongi Nepalis.
Lumbinis, Lõuna-Nepalis.
Seal on budismi algjuured ja sinna tehakse palju palverännakuid.
Lõunas aga on ka moslemeid.
Budismi tugevdab see,
et seal lõunas on palju Tiibeti põgenikke,
aga hinduism on ikkagi ülekaalukalt suurim religioon.
Kuidas suhtub riigivõim ristiusku?
Kodusõja ajal hakati looma uut Põhiseadust.
Seal juures vaieldi kõvasti, millist liini Põhiseadus järgima hakkab.
Varem oli see kristluse vastane, aga mitmed tegijad tahtsid,
et uus Põhiseadus tagaks kõigile usuvabaduse.
Aga kahjuks nii ei läinud.
Praegune Põhiseadus sätestab, et usku ei saa vahetada.
See raskendab ka koguduste tööd.
See on mingil määral raskendanud ka meie tööd.
See pole enam nii lihtne, kui see oli 10-15 aastat tagasi.
Aga mingid kogudused saavad ikka vabalt koguneda.
Nii suurt vaenu siiski pole.
Need maad, millega Nepal piirneb - Hiina, India, Pakistan jne.,
need on ju mittekristlikud maad
ja juba see tingib suuri erinevusi.
Täitsa õige.
Seal ümber on maad, kus on väga vähe kristlasi.
Nepalis endas on veel palju rahvusrühmi,
kelleni pole veel jõutud.
See on suur maa ja seal on palju erinevaid keeli.
Tervikpilt aga on siiski hea.
Mis keelega sa siis seal hakkama said?
Peamine töökeel oli inglise keel, mille siis ka ära õppisin.
Ühtlasi õppisin nepali keelt,
mille algse oskusega sain paljude inimestega suhelda.
Oled käinud paljudes erimaades nagu sa alguses viitasid.
Mis rolli sa neis täitsid ja mida tähele panid?
Suurema osa ajast teenisin kaasa nelipühi liikumises FIDA.
Olin seal piirkonnajuht.
Minu vastutusel oli 5 maad.
Me ise elasime Katmandus
ja minu alluvuses olid Bangladesh, Pakistan, Põhja-India,
Bhutan ja Nepal.
See kätkes endas kogu misjonitöö läbilõiget.
Juhtisin mitmeid suuri hankeid, mis olid seotud arendustööga.
FIDA saab riigilt rahalist toetust oma tegevuse arendustöödeks.
Nii oli meil selles valdkonnas palju õnnestunud ettevõtmisi.
Ühtlasi õpetasin piiblikoolis ja viisin koguduses seminare läbi.
Samas toimusid ka mitmed humanitaarabi operatsioonid.
Aitasime Pakistani, kus toimusid suured maavärinad.
Bangladeshi räsivad tihti suured üleujutused.
Ka seal abistasime.
Need olid juhina mu peamised ülesanded,
kuhu olid kaasatud nii kohalikud elanikud
kui ka soomlased, kes seal tegutsesid.
Nendes maades pole palju kristlust,
kuid on seal toimunud mingeid muutusi
ja kas kristlasi on ka juurde tulnud?
Kõikides nendes maades on kogudus olemas
ja teatud läbimurdeid, va Neapalis, on ka toimunud.
Kuid seal on häid ja tugevaid kogudusi,
kelledest osad on me sõpruskogudused,
kus mul on palju häid sõpru.
Seal käib hea ja elav tegevus,
kuigi need kogudused tegutsevad väga rasketes oludes.
Nii vajavad nad meie tuge ja nende kõrval olemist.
Rõõmustan kõige üle,
mida saame Soome poolt neis maades teha,
kuigi seis on olnud üsna vaikne.
Neis maades kiusatakse kristlasi ikka väga palju taga,
mistõttu peame palvetama ja tegema jätkuvalt misjonitööd.
Enne, kui läheme selle suure missiooni juurde,
mis toimub selle aasta oktoobris,
siis sa ütlesid mulle,
et jüngrite koolitamine on sinu jaoks väga tähtis.
Räägime sellest veidi lähemalt,
sest näen, et sellel on võtmetähtsus kristluse üles tõstmisel ka Soomes.
Just nii.
Ütleksin, et see oli ka mulle endale pöördeliseks protsessiks
mõistmaks, et mu esmane kutsumus on olla Jeesuse jünger.
Just nelipühiliikumises ja ka mujal on nii,
et paljud tahavad juhtida inimesi usuelu algusse,
mispeale inimene istub kirikupinki, liitub kogudusega
ja ühtpidi läheb kõik hästi.
Jeesus aga võttis seda asja väga tõsiselt,
kui Ta andis meile Misjonikäsu "Minge ja tehke kõik jüngriteks!"
Jeesus ise ohverdas selleks 2,5 aastat.
Ta tegi seda täiesti praktiliselt, õpetades neid selles,
aga lastes neil ka proovida ja saada kogemusi.
Ta laskis neil näha imesid ja saada selle maigu suhu.
Jeesus sõna otseses mõttes tegi jüngreid,
mispeale need jüngrid läksid edasi kogu maailma.
Minu arusaam koguduse tööst on nii palju muutunud,
et alati, kui tuleb uus usklik, kes on just saanud usklikuks,
siis kui ta tuleb kogudusse, tuleb ta isiklikult vastu võtta.
Sedamoodi tehakse temast jünger.
Käime temaga usu alused läbi - mida tähendab järgida Jeesust jne.,
lastes tal rahulikult neid asju õppida.
See on aeglane, nähtamatu tee,
aga see on kindlasti Jeesuse tee, mis meile on antud.
Nii tahan rääkida rohkem jüngrite tegemisest,
mis sisaldab väga palju asju.
Aga tahan loota, et mu kogudus on jüngreid tegev kogudus.
Mõtlen sageli sellele,
et meil õpetatakse väga palju teoreetilist raamatutarkust,
aga Jumala väe nägemist tavaliselt ei harjutata.
Mis sa selle kohta ütled?
Sul on täitsa õigus!
See oli üks Jeesuse meetod, kuidas Ta jüngreid tegi.
Ta laskis neil näha Jumala väge.
Ta laskis neil näha, kuidas Jumal tegutseb.
Üks asi jüngrite tegemisel on see,
et peame avameelselt rääkima imedest.
Me peame laskma inimestel neist lugeda.
Loodetavasti tekkib Soome kogudustes
rohkem neid olukordi,
kus inimesed näevad oma silmaga imede sündimist.
Mäletan, kui olin väike poiss
ja me olime vennaga ühel konverentsil.
Jälgisime seda konverentsi, kus oli üks välismaa jutlustaja.
Seal tervenes üks ratastoolis inimene otse minu ja venna silme all.
Ma ei unusta seda kunagi.
Hakkasin väikese poisina selle peale nutma.
Sain aru, et nii juhtus.
Ka olen ise tervenenud raskest tolmuallergiast,
mida oli Nepalis olles raske taluda ja ma pidin võtma ravimeid
Ka mu naine kannatas sellepärast, et kõik pidi olema tolmuvaba.
Aga ühe jumalamehe kaudu tervenesin sellest silmapilkselt.
Neist asjadest on oluline rääkida.
Jüngrite tegemise aspektist on väga tähtis
hoida esil Jumala imesid
ja teha võimalikuks,
et inimesed kogeksid-näeksid neid ja hakkaksid neid rohkem igatsema.
Kuid läheme nüüd igapäeva reaalsuse juurde.
Tänapäeval on teada,
et koguduste majanduslik seis on selline, et palgal on ainult pastor.
Seal pole viite erinevat ametikohta.
Kuid pastor ei suuda teha kõike.
Ta ei saa minna koos teistega tänavale.
Tal pole selleks aega.
Mida peaks su meelest tegema,
et mindaks oma nelja seina vahelt välja?
Sinna, kus on inimesed ja räägitaks neile Jeesusest.
Mida peaks tegema?
Apostlite tegude raamatus
sai peale Peetruse kõnet üle 3000 inimese usklikuks.
Mõni peatükk sealt edasi on öeldud, et nad kogunesid kodudes.
See oli Peetruse ja teiste jaoks suur ettevõtmine
jagada need inimesed erinevate jüngrite-kodude vahel ära,
kuid nii hakkas see evangeelium levima.
Väikegrupid ja kodused kogunemised teevad võimalikuks jüngrite tegemise,
kus võetakse teemasid läbi ja julgustatakse tegema uusi jüngreid.
Me vajame kõikvõimalikke evangeliseerimise mooduseid.
Me vajame kuulutada nii tänavail kui väljakutel.
Kontulas on meil vaja, et laulaksime kuskil.
Kõik võimalused, mis on olemas.
Ühe puhul toimib üks, teise puhul teine võimalus.
Evangeliseerimisel ei saa võrrelda, milline moodus on parem.
Ise usun tugevalt sellesse mudelisse, mis algkoguduses oli -
väike- ja kodugrupid.
Nepalis toimivad need hästi.
Suurem osa inimestest saab usklikuks sedakaudu,
et neid palutakse minna kellegi koju nende asjadega tutvuma.
Inimesed peavad nägema, et Jumal on Jumal
ja Tema jaoks on kõik võimalik.
Aga igasugused õpetuslikud vestlused võivad neid asju veidi pärssida,
mistõttu ei pruugita näha Jumala väge ja armastust
ja seda, et me oleksime üks.
Sul on nüüd veel 3 minutit jäänud,
mistõttu võiksid rääkida sügisesest sündmustest
ehk Soome suurimast kristlikust operatsioonist.
Alustasin aasta tagasi
Kontula linnaosas Helsingis Metrokappeli koguduses pastorina,
kus meil on siis oma pind.
Mõtlesin pingsalt küsimuse üle:
"Kallis Jeesus, kuidas me jõuaksime Ida-Helsingi elanikeni?"
Seal on palju kogukondi. Kontula elanikest 40% on migrandid.
Lisaks veel teisigi inimesi, kes pole evangeeliumi kuulnud.
Meil on väike kogudus,
mistõttu mis oleksid need töövahendid selle saavutamiseks?
Nii oli see mulle palvevastuseks, kui kuulsin,
et tänavu, 2022. aastal,
korraldatakse Soomes suur kristlik missioon.
Seda võib septembris ja oktoobris näha mitmel moel kõikjal Soomes.
Mõni inimene arvas,
et iga soomlane puutub sellega veel umbes 10 korda kokku.
Sellest tuleb juttu ajalehtedes, teles ja raadios.
Olen ise Uusimaa koguduste toimkonna esimees.
Meil on hetkel 35 kogudust.
Usun, et saame Uusimaalt kokku 40 kogudust.
Trükitakse 2,4 miljonit raamatut,
kus inimesed räägivad oma elumuutustest
ja sellest, kuidas nad on leidnud Jeesuse oma ellu.
See postitatakse igale soomlasele koju.
See on kõige suurem ja laiem missioon,
mida Soomes on eales korraldatud.
Nüüd oleme selleks palves ette valmistunud.
Palvetame veel ja hakkame planeerima.
Ootame, mida Jumal meile erinevatel aladel annab.
Kõik Soome kogudused tulevad sellega kaasa.
Kui vaadata Soome vaimulikku õhkkonda
ja ka koguduste õhkkonda,
siis mul on üsna suured ootused ja lootused just koguduste sees.
Mu suurim lootus on see,
et see üritus innustab Soome kogudusi
uuesti evangeliseerima.
Olen märganud, et inimesed on hakanud rohkem palvetama
ja nad küsivad, kuidas nad saavad teenida.
Püüame uuesti selgeks teha, et see pole ainult kampaania
ja me ei evangeliseeri ainult praegu,
vaid see jääbki nüüd pidevalt toimuma;
et me jätkame seda evangeliseerimist.
Usun, et paljud Soome inimesed
saavad eeloleval sügisel ja nende kuude jooksul usklikeks
ja seda saab näha kõikjal.
Tahame Metrokappeli kogudusega avaldada Ida-Helsingis võimast mõju,
viies seda kaudu evangeeliumi edasi.
Igal ühel on selles oma koht.
Juba pikalt on räägitud sellest, et Soome vajab ärkamist,
sest kristluse olukord on liikunud väga negatiivses suunas.
Kuid usun, et kui Jeesusest kuulutatakse
ja räägitakse sellest, mida Tema teeb,
siis see ei jää ilma vastuseta.
Nii see ongi.
Evangeeliumis on Jumala vägi ja see tuleb inimestele edasi anda.
Nüüd aga saad veel me vaatajatele midagi öelda.
Ole hea.
See, mida öelda tahan, on seotud selle - 2022. aastaga.
Ma ise saan paari aasta pärast 50-aastaseks.
See missioon on mulle suurim missioon,
mis on Soome ajaloos toimunud.
See on oma mõju poolest kõige mõjuvam ja ainulaadne.
Nii tahan esitada nii oma kogudusele kui igaühele teist väljakutse
mõelda, palvetada ja küsida Jumalalt,
kus teie saaksite selles loos kaasas olla?
Meil on vaja inimesi erinevate tööde jaoks.
Mõelge ja palvetage,
mida saaksite oma koguduses ja selle piirkonnas ära teha?
Me Kontulas mõtleme,
et võiksime luua nende kuude jooksul sealsesse kaubakeskusesse kohviku.
Või läheme koos teiste kogudustega hoopis Itäkeskusesse -
piirkonda, kus pole kogudusi
ja hakkame seal evangeliseerima.
Midagi uut võib tekkida ka üksikute inimeste seas.
Meil on palju üle 65-aastaseid üksikuid naisi.
Nii Ida-Helsingis, Helsingis kui kogu Soomes.
Kuidas saaksime nendeni jõuda?
Usun, et Jumal annab meile Püha Vaimu kaudu
häid töövahendeid nendeni jõudmiseks.
Otsige Jumalat ja oma kohta selles missioonis!
Ma olen sellega täiega kaasas
ja loodan, et võtate selle väljakutse vastu.
Aitäh! See on väga tähtis asi.
Olen ka oma kanalil toonud esile,
et Jumal on rääkinud kolmest tähtsast asjast,
milleks on tänu, ülistus ja teenimine.
Seda Jumal praegu tahabki,
sest Jumal on praegu justkui kõrvale jäänud
ja inimene on tulnud Tema asemele.
See on väga kurb.
On meil, mis on - ohud piiri taha, nälg või ükskõik mis,
siis Tema saab neis olukordades aidata.
Meilt aga ootab Ta seda,
et Teda tänataks, ülistataks ja teenitaks.
Olgu need sõnad meie kahe saate need 3 sõna,
mis kõigile meelde jääksid.
Palvetagem ka selle suursündmuse eest
ja ka kõikide väiksemate sündmuste eest.
Aitäh Tomi, et jagasid,
mida oled oma elus kogenud ja millega kokku puutunud!
Jumal õnnistagu sind ja su peret! Kõike head ja tervist teile kõigile!
Aitäh!
Kui soovid toetada Eesti TV7 tööd, helista 900 1770 (kõne hind 10 euri).
või annetada ka pangaülekandega, leides me andmed www.tv7.ee Aitäh!
Tõlge: Raul Jürimaa